લંડન: વિવિધ બેંકોમાંથી અબજો રુપિયાની લોન લઈ દેવાળિયું ફુંકી લંડન નાસી ગયેલા એક સમયના લીકર કિંગ વિજય માલ્યાની લંડનમાં ધરપકડ કરી લેવાઈ હતી. ટીવી રિપોર્ટ્સ અનુસાર, માલ્યાની સ્કોટલેન્ડ યાર્ડ પોલીસે આજે સવારે ધરપકડ કરી હતી, અને તેમને વેસ્ટમિનિસ્ટર મેજિસ્ટ્રેટ કોર્ટમાં હાજર કરવામાં આવ્યા હતા. જોકે, કોર્ટે તેમને જામીન પર મુક્ત કરી દીધા છે. જામીન પર મુક્ત થયા બાદ તેમણે ટ્વીટ કરી હતી કે, જેમાં ભારતીય મીડિયા પર બળાપો કાઢતા લંડનની કોર્ટના નિર્ણયને અપેક્ષા મુજબનો જણાવ્યો હતો.